CELEX: 22014D0374
Language: hr
Date: 2014-04-09 00:00:00
Title: 2014/374/EU: Odluka br. 2/2014 Zajedničkog odbora za poljoprivredu od 9. travnja 2014. o izmjeni Odluke br. 2/2003 Zajedničkog odbora za poljoprivredu osnovanog Sporazumom između Europske zajednice i Švicarske Konfederacije o trgovini poljoprivrednim proizvodima od 21. listopada 2003. o osnivanju radnih skupina i usvajanju mandata tih skupina

20.6.2014   
            
            
               HR
            
            
               Službeni list Europske unije
            
            
               L 180/60
            
         ODLUKA br. 2/2014 ZAJEDNIČKOG ODBORA ZA POLJOPRIVREDU
   od 9. travnja 2014.
   o izmjeni Odluke br. 2/2003 Zajedničkog odbora za poljoprivredu osnovanog Sporazumom između Europske zajednice i Švicarske Konfederacije o trgovini poljoprivrednim proizvodima od 21. listopada 2003. o osnivanju radnih skupina i usvajanju mandata tih skupina
   
      (2014/374/EU)
   
   ZAJEDNIČKI ODBOR ZA POLJOPRIVREDU,
   uzimajući u obzir Sporazum između Europske zajednice i Švicarske Konfederacije o trgovini poljoprivrednim proizvodima, a posebno njegov članak 6. stavak 7.,
   budući da:
   
               (1)
            
            
               Sporazum između Europske zajednice i Švicarske Konfederacije o trgovini poljoprivrednim proizvodima (u daljnjem tekstu „Sporazum”) stupio je na snagu 1. lipnja 2002.
            
         
               (2)
            
            
               Prilog 12. Sporazumu odnosi se na zaštitu oznaka izvornosti i oznaka zemljopisnog podrijetla poljoprivrednih i prehrambenih proizvoda.
            
         
               (3)
            
            
               Na temelju članka 15. stavka 6. Priloga 12. Sporazumu Zajedničkom odboru za poljoprivredu (u daljnjem tekstu „Odbor”) na njegov zahtjev pomaže radna skupina za ZOI/ZOZP.
            
         
               (4)
            
            
               Odlukom Odbora br. 2/2003 osnovane su radne skupine i utvrđeni mandati tih skupina.
            
         
               (5)
            
            
               Slijedom donošenja Sporazuma o zaštiti oznaka izvornosti i oznaka zemljopisnog podrijetla za poljoprivredne i prehrambene proizvode od 1. prosinca 2011. kojim je Sporazumu dodan Prilog 12., trebalo bi izmijeniti Odluku Odbora br. 2/2003, posebno s obzirom na osnovu u Sporazumu i mandat radne skupine za ZOI/ZOZP,
            
         ODLUČIO JE:
   Članak 1.
   U Prilogu Odluci br. 2/2003 Zajedničkog odbora za poljoprivredu od 21. listopada 2003. o osnivanju radnih skupina i usvajanju mandata tih skupina, s obzirom na radnu skupinu za ZOI/ZOZP, dio „Radna skupina ZOI/ZOZP” zamjenjuje se sljedećim:
   
      
         „Radna skupina za ZOI/ZOZP
      
      
         Osnova u Sporazumu (Prilog 12.)
      
      Članak 15. stavak 6. Priloga 12. o zaštiti oznaka izvornosti i oznaka zemljopisnog podrijetla poljoprivrednih i prehrambenih proizvoda.
      
         Mandat radne skupine prema članku 15.
      
      
                  1.
               
               
                  Ispitivati sva pitanja povezana s Prilogom 12. i njegovom provedbom.
               
            
                  2.
               
               
                  U jednakim vremenskim razmacima ispitivati razvoj internih zakonskih i drugih odredaba stranaka u područjima obuhvaćenima Prilogom 12.
               
            
                  3.
               
               
                  Posebno sastavljati prijedloge koji se trebaju podnositi Zajedničkom odboru u cilju prilagodbe i ažuriranja dodataka Prilogu 12.”
               
            
   Članak 2.
   Ova Odluka stupa na snagu 1. svibnja 2014.
   
      Sastavljeno u Bernu 9. travnja 2014.
      
         
            Za Zajednički odbor za poljoprivredu
         
         
            Predsjednica i šefica delegacije Europske unije
         
         Susana MARAZUELA-AZPIROZ
         
            Šef švicarske delegacije
         
         Jacques CHAVAZ
         
            Tajnik Odbora
         
         Ioannis VIRVILIS